English: I wasn't expecting to hear 'supplementary budget' and 'high political drama' in the same sentence there, Adam Price, but you managed it. Can I thank the finance Cabinet Secretary for his earlier opening contribution? We agree with you, finance Cabinet Secretary, that this first supplementary budget is largely technical and administrative due to changes through the transition from the last Assembly. If I can just touch on a couple of the recommendations that the Finance Committee made that previous Members have alluded to. Recommendation 1 relates to the cost of the recent Assembly election and this is clearly a cost that has to be borne by this place whether we like it or not - democracy does have a cost and we know from previous elections roughly what that's going to be. It's clearly important that that cost is kept to a minimum and that elections that this place is involved in are efficient. So, I think it's reasonable to ask the Cabinet Secretary how we're going to ensure this now and in future. I understand that a large part of this cost is an estimate based on the 2011 Assembly election cost and figures - around £4 million, I think, of Royal Mail delivery costs. Can you tell us, in rounding up, when we will get a final decision on what the actual cost was so that we can gauge that and compare it with previous elections? Recommendation 2 of the Finance Committee report calls for greater evidence setting out the rationale behind supplementary budget allocations mentioned by the Chair of the Finance Committee earlier, including details of anticipated economic impact. I think, as we've made clear in the Finance Committee and in discussions in the last Assembly, it's very important, as we move towards greater tax devolution in 2018, that we get this aspect of the Welsh Government budget setting process right and the scrutiny side of it right. So, Minister, how do you intend to improve - ? I keep calling you 'Minister'. Cabinet Secretary, how do you intend to improve forecasting for future budgets? Indeed, you mentioned the draft budget that's coming up later, in the near future - the main draft budget - so, how do you intend to improve the forecasting side of what the Assembly does with the new Welsh Treasury and indeed to develop the capacity of Government to gauge the economic impact of the decisions that we take here? That's going to be increasingly important over the months and years to come. Finally, on recommendation 3 of the supplementary budget report by the Finance Committee, we return to this issue in every Assembly and in nearly every finance debate - we need to better track the allocation from department to department over an Assembly term. We are, as has been pointed out now, at the start of the fifth Assembly - the sixth Assembly is still some way away, Adam Price, but you alluded to that in your comments. At the end of the fifth Assembly, I really hope that we can look back and say that the budget setting process and the scrutiny process that we undertook, as all of us here - new Members and old Members alike - were done better in the fifth Assembly term than in previous terms. I'm sure that we would all like to achieve that. So, Cabinet Secretary, how do you intend to set us along the right path in this regard and make all-important comparisons possible, not only in the draft budget that's up and coming, but in future draft budgets and final budgets over the next five years?
Welsh: Nid oeddwn yn disgwyl clywed 'cyllideb atodol' a 'drama wleidyddol' yn yr un frawddeg yn y fan yna, Adam Price, ond fe wnaethoch chi lwyddo i wneud hynny. A gaf i ddiolch i Ysgrifennydd y Cabinet dros gyllid am ei gyfraniad agoriadol yn gynharach? Rydym yn cytuno â chi, Ysgrifennydd y Cabinet dros gyllid, mai cyllideb dechnegol a gweinyddol yw'r gyllideb atodol hon i raddau helaeth o ganlyniad i newidiadau yn ystod cyfnod pontio o'r Cynulliad diwethaf. Os caf sôn yn fyr am un neu ddau o'r argymhellion a wnaeth y Pwyllgor Cyllid y mae Aelodau wedi cyfeirio atynt yn flaenorol. Mae Argymhelliad 1 yn ymwneud â chost etholiad diweddar y Cynulliad ac mae hon yn amlwg yn gost y mae'n rhaid i'r lle hwn ei thalu pa un a ydym ni'n hoffi hynny ai peidio - mae cost i ddemocratiaeth a gwyddom o etholiadau blaenorol beth yn fras fydd y gost honno. Mae'n amlwg yn bwysig fod y gost cyn lleied â phosibl a bod etholiadau y mae'r lle hwn yn ymwneud â nhw yn cael eu cynnal yn effeithlon. Felly, credaf ei fod yn rhesymol i ofyn i Ysgrifennydd y Cabinet sut yr ydym ni am sicrhau hyn yn awr ac yn y dyfodol. Deallaf mai amcangyfrif yw rhan helaeth o'r gost hon yn seiliedig ar gostau a ffigurau etholiad Cynulliad 2011 - oddeutu £4 miliwn, rwy'n credu, o gostau dosbarthu y Post Brenhinol. A allwch chi ddweud wrthym, wrth grynhoi, pa bryd y byddwn yn cael penderfyniad terfynol ynglŷn â faint yn union oedd y gost mewn gwirionedd fel y gallwn fesur hynny a'i gymharu ag etholiadau blaenorol? Mae Argymhelliad 2 yn adroddiad y Pwyllgor Cyllid yn galw am fwy o dystiolaeth o ran nodi'r rhesymeg y tu ôl i ddyraniadau cyllideb atodol a grybwyllwyd gan Gadeirydd y Pwyllgor Cyllid yn gynharach, gan gynnwys manylion am yr effaith economaidd a ragwelir. Credaf, fel yr ydym wedi ei wneud yn glir yn y Pwyllgor Cyllid ac mewn trafodaethau yn y Cynulliad diwethaf, ei bod yn bwysig iawn, wrth i ni symud tuag at ddatganoli pellach o ran treth yn 2018, ein bod yn cael yr agwedd hon ar y broses o bennu cyllideb Llywodraeth Cymru yn gywir a sicrhau ein bod yn cael yr elfen graffu yn iawn. Felly, Weinidog, sut ydych chi'n bwriadu gwella - ? Rwy'n eich galw'n 'Weinidog' o hyd. Ysgrifennydd y Cabinet, sut ydych chi'n bwriadu gwella'r elfen o ragweld ar gyfer cyllidebau yn y dyfodol? Yn wir, fe wnaethoch chi sôn am y gyllideb ddrafft sydd ar y ffordd, yn y dyfodol agos - y prif gyllideb ddrafft - felly, sut ydych chi'n bwriadu gwella'r elfen o ragweld yr hyn y bydd y Cynulliad yn ei wneud â'r Trysorlys Cymru newydd ac yn wir i ddatblygu gallu'r Llywodraeth i fesur effaith economaidd y penderfyniadau a gymerir gennym yn y fan yma? Mae hynny'n mynd i fod yn gynyddol bwysig dros y misoedd a'r blynyddoedd i ddod. Yn olaf, ynglŷn ag argymhelliad 3 adroddiad y gyllideb atodol gan y Pwyllgor Cyllid, rydym yn dychwelyd at y mater hwn ym mhob Cynulliad a bron pob dadl ar gyllid - mae angen i ni olrhain y dyraniadau o adran i adran dros dymor y Cynulliad yn well. Rydym ni, fel y nodwyd yn awr, ar ddechrau'r pumed Cynulliad - mae cryn amser tan y chweched Cynulliad, Adam Price, ond gwnaethoch chi gyfeirio at hynny yn eich sylwadau. Ar ddiwedd y pumed Cynulliad, rwy'n gobeithio'n fawr y gallwn edrych yn ôl a dweud bod y broses o bennu'r gyllideb a'r broses graffu a gynhaliwyd gennym, pob un ohonom ni yma - yn Aelodau newydd ac yn hen Aelodau fel ei gilydd - wedi'u gwneud yn well ym mhumed tymor y Cynulliad nag mewn tymhorau blaenorol. Rwy'n siŵr y byddem ni i gyd yn hoffi cyflawni hynny. Felly, Ysgrifennydd y Cabinet, sut ydych chi'n bwriadu ein rhoi ar y llwybr cywir yn hyn o beth a sicrhau bod y cymariaethau hollbwysig yn bosibl, nid yn unig yn y gyllideb ddrafft sydd ar ddod, ond mewn cyllidebau drafft a chyllidebau terfynol yn y dyfodol yn ystod y pum mlynedd nesaf?